CELEX: 62015CA0657
Language: hu
Date: 2017-11-09 00:00:00
Title: C-657/15. P. sz. ügy: A Bíróság (első tanács) 2017. november 9-i ítélete – Viasat Broadcasting UK Ltd kontra TV2/Danmark A/S, Európai Bizottság, Dán Királyság (Fellebbezés — Állami támogatások — Az EUMSZ 107. cikk (1) bekezdése — Közszolgálati műsorszolgáltatás — A dán hatóságok által a dán TV2/Danmark műsorszolgáltató javára hozott intézkedések — A „tagállamok által vagy állami forrásból nyújtott támogatás” fogalma — Altmark ítélet)

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/5
            
         A Bíróság (első tanács) 2017. november 9-i ítélete – Viasat Broadcasting UK Ltd kontra TV2/Danmark A/S, Európai Bizottság, Dán Királyság
   (C-657/15. P. sz. ügy) (1)
   
   ((Fellebbezés - Állami támogatások - Az EUMSZ 107. cikk (1) bekezdése - Közszolgálati műsorszolgáltatás - A dán hatóságok által a dán TV2/Danmark műsorszolgáltató javára hozott intézkedések - A „tagállamok által vagy állami forrásból nyújtott támogatás” fogalma - Altmark ítélet))
   (2018/C 005/06)
   Az eljárás nyelve: dán
   
      Felek
   
   
      Fellebbező: Viasat Broadcasting UK Ltd (képviselők: M. Honoré és S. Kalsmose-Hjelmborg advokater)
   
      A többi fél az eljárásban: TV2/Danmark A/S (képviselő: O. Koktvedgaard advokat), Európai Bizottság (képviselők: B. Stromsky, T. Maxian Rusche és L. Grønfeldt meghatalmazottak), Dán Királyság (képviselő: C. Thorning meghatalmazott, segítője: R. Holdgaard advokat)
   
      Az ítélet rendelkező része
   
   
               1)
            
            
               A Bíróság az Európai Unió Törvényszéke 2015. szeptember 24-i TV2/Danmark kontra Bizottság ítéletét (T-674/11, EU:T:2015:684) hatályon kívül helyezi annyiban, amennyiben az megsemmisítette a Dánia által a TV2/Danmark javára végrehajtott intézkedésekről (C 2/03) szóló, 2011. április 20-i 2011/839/EU bizottsági határozatot annyiban, amennyiben az Európai Bizottság megállapította, hogy az 1995–1996-os évek reklámbevételei, amelyeket a TV2 Alap közvetítésével a TV2/Danmarknak utaltak át, állami támogatásnak minősülnek.
            
         
               2)
            
            
               A Bíróság a fellebbezést ezt meghaladó részében elutasítja.
            
         
               3)
            
            
               A Bíróság a TV2/Danmark A/S által a 2011/839 határozat ellen benyújtott megsemmisítés iránti keresetet elutasítja.
            
         
               4)
            
            
               A TV2/Danmark A/S saját költségein felül viseli a Viasat Broadcasting UK Ltd részéről a jelen fellebbezési eljárásban felmerült költségek felét, valamint az utóbbi részéről az elsőfokú eljárásban felmerült összes költséget.
            
         
               5)
            
            
               A Viasat Broadcasting UK Ltd viseli a jelen fellebbezési eljárásban felmerült saját költségeinek felét.
            
         
               6)
            
            
               Az Európai Bizottság és a Dán Királyság maga viseli saját költségeit.
            
         
      (1)  HL C 222., 2016.6.20.